|  |
| --- |
| **Refleksionsskema til princippet ”skolehjem samarbejdet”** |

**Målgruppe:** Skolebestyrelsen

**Formål:** Hjælpe skolebestyrelsen med at lave effektfulde principper, som skolelederen kan lave handleplan ud fra, og skolebestyrelsen kan føre tilsyn med.

**Metode:** Drøft de forskellige spørgsmål i den rækkefølge de står i skemaet.

Blive enige om svaret og skriv det i skemaet.

Brug skemaet, som baggrund for princippet.

Tag det frem, når I skal vurdere handleplaner og føre tilsyn med princippet.

|  |  |
| --- | --- |
| **Refleksionsspørgsmål** | **Svar** |
| **Hvad er den overordnede grund til, at vi laver dette princip?** | For at få udarbejdet en rettesnor for det gode skolehjem samarbejde.  For at skabe en procedure for hvordan forældresamarbejdet er på lundevejsskolen.  For at skabe det bedst mulige afsæt for det gode skolehjemsamarbejde, med henblik på at forbedre elevernes læring socialt og fagligt samt for at øge trivslen.  Afklaring af hvad der ligger i begrebet skolehjemsamarbejde |
| **Hvilket overordnet formål skal princippet indeholde?** | Formålet med at skabe det gode skolehjemsamarbejde er at sikre, at elevernes læring bliver så optimal som mulig, eller  Formålet er, at fremme de bedst mulige forudsætninger for den enkelte elevs alsidige/sociale og faglige udvikling samt den generelle trivsel. Det gode samarbejde skal bidrage til, at løfte hele skolens virksomhed og give rum til udfoldelse af potentiale og mangfoldighed.  Lundevejsskolen skal give mulighed for, at hjemmet kan følge barnets faglige, sociale og personlige udvikling.  Kommunikationen mellem skole og hjem skal være klar, ærlig og i rette tid, både når nyhederne fra skole eller hjem er gode eller dårlige. |
| **Hvilke konkrete mål skal princippet indeholde?** | Mål for hvad, hvordan, hvor og hvornår skolehjemsamarbejdet effektueres på Lundevejsskolen inden for følgende områder:  Elevsamtaler  Skolehjem samtaler  Daglig kommunikation: – mellem skole og hjem  Kommunikation med eksterne: – Netværksmøder Kommunen, Børne og ungdomspsykiatrisk center (BUC), familiehuset, logopæder, fysioterapeuter  **Det betyder, at skolen:**   * sikrer relevant kommunikation til forældrene via Aula * inviterer til forældremøder, skole-hjem-samtaler, sociale arrangementer m.m. * er i dialog med forældrene i de enkelte klasser   **Det betyder, at forældrene:**   * holder sig orienteret på Aula * støtter op om deres barns læring * overfor deres barn, støtter op om skolens arbejde * kommunikerer åbent med skolen om særlige forhold i hjemmet, der har relevans for barnets trivsel og læring * sørger for, at deres barn møder undervisningsparate i skole.   **Det betyder, at skolebestyrelsen:**   * bidrager til, at sætte rammerne for samarbejdet * kommunikerer aktivt om bestyrelsens arbejde |
| **Hvordan hænger dette principområde sammen med andre af vores principper?** | Ingen andre principper endnu |
| **Hvilken viden har vi brug for, og hvem kan hjælpe os?** | Indtil nu igen |
| **Hvem skal inddrages, høres m.v.?** | Medarbejdere – Ledelse – eksterne samarbejdspartner |
| **Hvem er ansvarlig for de forskellige arbejdsopgaver?** | Skolebestyrelsen |
| **Hvordan ser tidsplanen ud?** | To af forældrerepræsentanterne var ikke til stede på mødet, tidsplanen fastlægges på næste bestyrelsesmøde |
| **Andet…** | Intet |